HERØY ROTARY

26.05.25 Herøyfjord, Eggesbønes

Møtte: 23 medlemmar

Stig Arne og Arne Sævik tok imot oss på kaia på Eggesbønes. Om bord i Herøyfjord var også Håvard Sævik, så her var det altså 3 generasjonar Sævik! Stig Arne er skipper på båten og gav oss bakgrunnshistoria til båten/rederiet. Det vart starta i 2007 saman med eit Karmøy-rederi, og dei jobba saman nokre år. Etter kvart slo dei seg saman med Traal (?) i 2015, etter å ha fått ny båt året før. 77 % er Herøy-eigarar og resten frå Skudeneshavn.

Arbeidsplassen er for 11 mann, der 6 av dei er på jobb i slengen. I løpet av eit år er dei ca 150 dagar på havet. I 2025 blir det litt mindre på grunn av mindre kvoter. Dei fiskar kolmule, nordsjøsild og storsild, i tillegg til tobis og lodde, men desse to er det nullfiske på i år. Dei er opptatt av berekraftig fiskeri og miljø, og dei prøver å bruke lokale selskap så mykje som mogleg, t.d. bøteri, service og proviant.

Skuta skein frå bru til maskinrom, så her kunne ein gå i «håselesta» frå eine enden til den andre. Vi fekk kaffi og maskipankake i forkant av omvisninga, og det kom godt med, for skuta er stor og trappene mange.

Vi takkar for flott omvisning og utifrå alle spørsmåla frå medlemmane, var mange meir enn gjennomsnittleg interesserte.

Ingunn Pettersen

referent